**Petale de vis**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca-ntr-un vis

În stele scris

Sunt o floare cu petale

Roșii, aspre și amare

Cine m-o culege, oare ?

Ioi ! Gheorghiță-mi iese-n cale

Și cum venea pe cărare

Se bocea cu dor și jale

"Sunt o floare cu petale

Roșii, aspre și amare

Cine m-o culege, oare ?

Cine mi-o ieși în cale ?"

"Măi Gheorghiță, ești nătâng ?

Floarea ta din vis, eu sunt !

Nu mă rupi ? Hei, ce-ai de gând ?"

Sta Gheorghiță scărpinând

Lobul urechii, cel stâng...

"Eu sunt floarea

Tu petala

Ce ni-i scris, în vis ni-i pus...

Dacă rup numai petala

Va rămâne goală floarea

Dacă floarea o s-o rup

Va rămâne gol pe câmp

Și-atunci mă voi așeza

Uite-aici, la umbra sa

Să fie petala mea

Eu să fiu doar al său vis

Cum în stele, ne-a fost scris".